Information til praktiserende læger	[Indsæt kommune logo] TeleKOL i Syd Et tilbud, der kan hjælpe KOL-patienter til
en bedre hverdag Læs mere på
faelleskommunalsundhed.dk/telemedicin-kol/

praktiserende-laeger/

TeleKOL er et nyt, nationalt telemedicinsk tilbud, som tilbydes KOL-patienter i hele landet. Målgruppen til hjemmemonitorering er primært borgere indenfor GOLD D, men borgere, der ud fra en lægefaglig vurdering skønnes at kunne have gavn af tilbuddet, kan også inkluderes.

Tilbuddets formål er at hjælpe KOL-patienter til et bedre liv med deres sygdom. Det skal bidrage til en større sygdomsforståelse og deraf mindre angst samt færre indlæggelser.

En sygeplejerske fra kommunen eller sygehuset (afhængigt af, hvor patienten er tilknyttet) følger patienten over tid og støtter op om patientens sygdomsforløb. Tilbuddet skal ses som et supplement til den allerede eksisterende behandling/kontrol, som patienten får/har på sygehuset eller i almen praksis.

Hvad er den praktiserende læges rolle?

Din rolle er at henvise patienter (dynamisk henvisning), som du vurderer kan have gavn af tilbuddet, til TeleKOL. Derudover kan du have en rolle i at fastsætte, vurdere og revurdere referenceværdier på saturationsmålinger og vægt.

Når en patient modtager TeleKOL, vil behandlingsansvaret stadig ligge i enten almen praksis eller hos sygehusets lungelæge. Dit ansvar for og relation til patienten forbliver derfor den samme som hidtil. Men de data, som sygeplejersken og borgeren sammen indsamler over tid, giver dig et bedre grundlag for at behandle patienten og eksempelvis fange forværringer, før de bliver til indlæggelser.

Dine patienter med svær KOL – eller andre, du vurderer vil have gavn af tilbuddet – får bedre forudsætninger for en dialog om egen sygdom, ligesom de vil blive bedre til at mestre deres sygdom og livssituation.

Hvad består TeleKOL-tilbuddet af?

Patienter, der takker ja til TeleKOL, vil modtage en tablet og måleudstyr, der kan måle vægt, saturation og puls. Patienten vil ved udleveringen af udstyret blive grundigt oplært i brugen heraf.

Med måleudstyr skal patienten løbende lave målinger på sig selv og sende dem ind til en monitoreringsansvarlig sygeplejerske. Denne sygeplejerske er ansat i kommunen eller på sygehuset og vil have som primær opgave at følge tilbuddets patienter med svær KOL.

I opstartsfasen skal patienten sende målingerne ind til den

monitoreringsansvarlige sygeplejerske 2 gange dagligt, og derefter 2 gange ugentligt. Derudover skal patienten løbende besvare

sygdomsspecifikke spørgeskemaer efter behov.

TeleKOL er ikke et akuttilbud. Hvis patienten oplever akut forværring af sin sygdom, skal normalsystemet benyttes.